title: Stade Lorrain Université Club Nancy
text: O Stade Lorrain Université Club Nancy Basket, conoixito comercialment con o nombre de SLUC Nancy, ye un club francés de baloncesto d'a ciudat de Nancy establito en l'anyo 1967.
  
  Actualment o club chuega en a primera división de baloncesto de Francia y a suya seu ye o Palais des sports Jean-Weille, un pavillón de 6.027 cadieras situato en o barrio de Gentilly de Nancy. O SLUC Nancy ye uno d'os equipes franceses que más espectadors arrocla en os suyos partitos, con una afluyencia meya de 5.000 presonas.
   
  En a suya historia o club ha ganato dos ligas francesas en 2008 y 2011, dos Match des champions en os anyos 2009 y 2011, una liga de segunda división en 1994, una Leaders Cup en 2005 y una Copa Korac en 2002.
  
  Bells chugadors importants que han chugato en o club son: Cyril Julian, Pat Durham, Nicolas Batum y Florent Piétrus.
  
  Palmarés 
   Copa Korac (1): 2002.
   Pro A (2): 2007-08, 2010-11.
   Pro B (1): 1994.
   Leaders Cup (1): 2005.
   Match des champions (2): 2009, 2011.
  
  Equipos de baloncesto de Francia
  Equipos de baloncesto d'a LNB Pro A
  Nancy